**ΠΡΟΣΚΛΗΣΗ**

Η οργανωτική επιτροπή του Φεστιβάλ «Τέχνη καθ’οδόν», σχεδιάζει να ετοιμάσει, μεταξύ άλλων, για τις εκδηλώσεις του 2017 και μια «Μινωϊκή ημέρα», που θα περιλαμβάνει τον σχεδιασμό και τη δημιουργία, με σύγχρονα υλικά, ενδυμάτων και κοσμημάτων **εμπνευσμένων** από τα αντίστοιχα Μινωικά και γενικότερα από τον Μινωικό πολιτισμό. Για τον σκοπό αυτό πρόκειται να απευθύνει τις προσεχείς ημέρες σχετική ανοικτή πρόσκληση στους καλλιτέχνες που θα επιθυμούσαν να συμμετάσχουν, ώστε να προετοιμάσουν έγκαιρα τα σχέδιά τους. Είκοσι από τα σχέδια των ενδυμάτων, πρόκειται να μεταφερθούν σε ύφασμα, δαπάνες του Δήμου, και να προβληθούν σε εκδήλωση που ετοιμάζεται από την οργανωτική επιτροπή.

Την πρόσκληση αυτή θα θέλαμε να απευθύνουμε και στους μαθητές της δευτεροβάθμιας Εκπαίδευσης, θεωρώντας ότι αποτελεί μια καλή ευκαιρία για να αναδείξουν το ταλέντο τους και να προσεγγίσουν, μέσα από την τέχνη και με τρόπο βιωματικό, την πολιτιστική μας κληρονομιά. Η πρόταση περιλαμβάνει:

Α. Τη δημιουργία δύο ομάδων σε κάθε σχολείο, μίας για τον σχεδιασμό ενδυμάτων, και μίας για τον σχεδιασμό (και ει δυνατόν τη δημιουργία από οιαδήποτε υλικά) κοσμημάτων, υπό την επίβλεψη των διδασκόντων εικαστικών. Στην περίπτωση που δεν υπάρχει αρμόδιος διδάσκων, τον ρόλο αυτό μπορεί να αναλάβει υπεύθυνος εικαστικός –μέλος της οργανωτικής επιτροπής.

Β. Κάθε ομάδα θα επεξεργαστεί και θα παρουσιάσει ένα σχέδιο ενδύματος ή κοσμήματος,

Επισημαίνουμε ότι όλα ανεξαιρέτως τα σχέδια και τα δημιουργήματα των μαθητών θα εκτεθούν κατά τη διάρκεια του φεστιβάλ,

Β. Τα σχέδια των ενδυμάτων πρέπει να ολοκληρωθούν και να κατατεθούν μέχρι την 1η Φεβρουαρίου, ώστε να υπάρχει, για όποια από αυτά επιλεγούν, ικανός χρόνος να ετοιμαστούν μέχρι την έναρξη του Φεστιβάλ (1η Ιουλίου 2017).

Με τις παραπάνω επισημάνσεις, καλούμε τα σχολεία του Δήμου, εφ’ όσον κρίνουν ενδιαφέρουσα την πρόταση, να δηλώσουν συμμετοχή μέχρι τη **10η Νοεμβρίου 2016**. Για δηλώσεις συμμετοχής και διευκρινίσεις μπορούν να έρθουν σε επαφή με την **υπεύθυνη σχεδιασμού κα Ειρήνη Aνδρουλάκη (τηλ. 6945582141, email irini\_androulaki@yahoo.com).**